**Golf klub Kranjska Gora**

Borovška 99a

4280 Kranjska Gora

Datum:  17.2.2018

# *INFORMACIJE*

Spoštovani člani GK Kranjska Gora !

***ČLANARINA za leto 2018***

Upravni odbor GK Kranjska Gora  je na svoji zadnji  seji sprejel sklep o višini članarine za leto 2018.

Članarina ostaja enaka kot v letu 2017.

**Odrasli A članstvo:  100 EUR**

**Družinski član odrasli A : 90 EUR**

**Odrasli B članstvo :   75 EUR  ( A članstvo v drugem klubu golf zveze Slovenije)**

**Otroci, dijaki ( do 18 let ) :  30 EUR**

**Študentje ( dokazilo ) : 50 EUR**

Članarino plačate na račun GK Kranjska Gora :

**GOLF KLUB KRANJSKA GORA , Borovška 99a , 4280 Kranjska Gora**

**SKB BANKA d.d. Ljubljana ,   SI56 0317 8100 0004 198**

**O B V E Z N O !!!!**

**V rubriko »namen plačila« napišite ime osebe in vrsto članstva. Na osnovi sklepa skupščine Golf zveze Slovenije, so klubi dolžni naročiti izkaznice in poravnati članarino za svoje člane do 28.02.2018. Za vse,  ki to ne storijo do tega datuma, je članarina višja za 10 EUR. Prosimo, da članarino poravnate do 27.02.2018, v nasprotnem primeru bo vaša članarina 10 EUR višja.**

INFORMACIJE

*GOLF VADBIŠČE KRANJSKA GORA :*

Vadbišče v Kranjski Gori bomo predvidoma odprli v začetku aprila. Že sedaj vas vabimo na akciji, ki bosta predvidoma 07. in 14.04.2018. Organizacija na vadbišču bo enaka kot lani, potrudili se bomo, da bodo zelenice v čim boljšem stanju že od začetka sezone. Na vadbišču bo poleg »BAROVŠKE LIGE«, ki se bo začela že v sredini aprila, Lige parov  in »Match play« turnirjev , organiziranih še več turnirjev in srečanj.

Na igrišču v Trbižu bo tudi letos organiziranih 8 turnirjev serije “Swing to Dubai” po sistemu eclectic. Lanskizmagovalec  in s tem  udeleženec turnirja v Dubaju je bil Ilija Pejič.

Organizirali bomo  tečaje za začetnike, možnost individualne vadbe z učiteljem in organizirano vadbo za otroke. Vse podrobnosti o aktivnostih in ligah (razpisi) in turnirjih  bodo od 20.03.2018 dalje objavljeni na naši spletni strani : [www.golf-kg.si](http://www.golf-kg.si/)

*KOLEDAR TURNIRJEV, SREČANJA, LIGE …*

Upravni odbor bo na svoji naslednji seji 24.2.2018 sprejel koledar turnirjev za leto 2018, zato vas prosim, da nam do takrat posredujete svoje ideje, želje in pripombe, ki jih bomo upoštevali pri sestavi programov in koledarjev. Želimo si, da bi bili vsi turnirji organizirani na najvišjem nivoju, zato vse ki ste zainteresirani za pomoč pri organizaciji pozivamo, da se nam javite.

Koledar bo usklajen tudi s turnirji na igrišču in ligami ter turnirji v sklopu GZS.

*UGODNOSTI  ZA ČLANE*

Trenutno smo dogovorjeni z igrišči  Trbiž, Finkenstein in Grado.  O vseh novostih vas bomo sproti obveščali.

Poseben dogovor smo tudi letos sklenili z igriščem v Trbižu in vsem našim članom ponudili  **letno karto ki bo veljala na našem igrišču v Kranjski Gori in v Trbižu** : **750 EUR**  za **A člane** in **775  EUR za B člane** GK Kranjska Gora. Karta se lahko naroči in plača le v Golf klubu Kr.Gora do **01.4.2018.**

***NOVOST* :**

**Člani GK Kranjska Gora** lahko kupijo karto **Golf Card Unlimited** v GK Kranjska Gora.

Nakup letne karte **Golf Card Unlimited** v ponudbi Golf  kluba Kranjska Gora  in golf igrišča Senza Confini omogoča neomejeno igranje na matičnem vadbišču in na igrišču Senza Confini Tarvisio, ter 20 brezplačnih iger na vsakem izmed preostalih igrišč znotraj združenja. Avtomatsko so tudi člani Italjanske golf zveze, z vsemi ugodnostmi, dobijo pa tudi  Voucher v znesku 75 EUR,ki ga lahko koristijo  na Trbižkem igrišču in pa Voucher v znesku 100 EUR, ki ga lahko koristijo na našem vadbišču.

.

Cena karte za leto 2018 : **1.960 EUR**

Karta se lahko naroči in plača samo v GK Kranjska Gora.

*VADBA OTROK*

Tako kot lansko leto bo tudi letos v spomladanskem in jesenskem času potekala vadba otrok na igrišču Trnovo, med počitnicami pa na igrišču v Kranjski Gori . Začetek vadbe bo predvidoma zadnji torek v marcu. Udeležili se bomo tudi  šolskih tekmovanj. Vsi zainteresirani naj se oglasijo po elektronski pošti : info@golf-kg.si ali pokličejo  Mirjano Benedik ( 051 626 506).

*TEČAJ GOLFA, PROFESIONALNI UČITELJ*

V mesecu maju bomo organizirali začetni tečaj golfa ( minimalno štirje prijavljeni) . Vse podrobnosti bodo objavljene na naših spletnih straneh, že sedaj pa vse interesente prosimo, da se nam oglasijo po elektronski pošti:  info@golf-kg.si  ali pokličejo Mirjano Benedik ( 051 626 506).

*OBVEŠČANJE*

**Zaradi učinkovitejšega obveščanja, vas ponovno naprošamo, da nam posredujete vaše elektronske naslove in številke mobilnih telefonov ki jih bomo v skladu z Zakonom o varstvu osebnih podatkov uporabili le za interno klubsko uporabo.**Kot že večkrat v tem dopisu vas ponovno obveščamo, da bodo vse informacije objavljene na naši spletni strani <http://www.golf-kg.si/>

Vse vaše želje, ideje in pripombe pričakujemo na naš elektronski naslov :  info@golf-kg.si .

Prijave na turnirje :   prijave@golf-kg.si

S športnimi pozdravi,

GK Kranjska Gora

Gregor Benedik l.r.